钦定古今图书集成/明伦汇编/官常典/第064卷 > 齐武闵王冏
## 钦定古今图书集成/明伦汇编/官常典/第064卷 > 齐武闵王冏

按《晋书》本传：“齐武闵王冏，字景治，献王攸之子也。少
称仁惠，好振施，有父风。初，攸有疾，武帝不信，遣太医
诊候，皆言无病。及攸薨，帝往临丧，冏号踊诉父病，为
医所诬，诏即诛医。由此见称，遂得为嗣。元康中，拜散
骑常侍，领左军将军、翊军校尉。赵王伦密与相结，废
贾后，以功转游击将军。冏以位不满意，有恨色。孙秀”
微觉之，且惮其在内，出为东平将军、假节，镇许昌。伦
篡，迁镇东大将军、开府仪同三司，欲以宠安之。冏因
众心怨望，潜与离狐王盛、颍川王处穆谋起兵诛伦。
伦遣腹心张乌觇之，乌反曰：“齐无异志。”冏既有成，谋
未发，恐事泄，乃与军司管袭杀穆，送首于伦，以安其
意。谋定，乃收袭杀之。遂与豫州刺史何勗、龙骧将军
董艾等起军，遣使告成都、河间、常山、新野四王，移檄
天下征镇州郡县国，咸使闻知。扬州刺史郄隆承憿，
犹豫未决，参军王邃斩之，送首于冏。冏屯军阳翟，伦
遣其将闾和、张泓、孙辅出堮坂，与冏交战。冏军失利，
坚垒自守。会成都军破伦众于黄桥，冏乃出军攻和
等，大破之。及王舆废伦，惠帝反正，冏诛讨贼党既毕，
率众入洛，顿军通章署，甲士数十万，旌旗器械之盛，
震于京都。天子就拜大司马，加九锡之命，备物典策，
如宣景文武辅魏故事。冏于是辅政。居攸故宫，置掾
属四十人，大筑第馆，北取五谷市，南开诸署，毁坏庐
舍以百数。使大匠营制，与西宫等。凿千秋门墙以通
西阁，后房施钟悬，前庭舞八佾，沉于酒色，不入朝见，
坐拜百官，符敕三台，选举不均，惟宠亲眤。以车骑将
军何勗领中领军。封葛旟为牟平公，路秀小黄公，卫
毅阴平公，刘真安乡公，韩泰封丘公，号曰“五公”，委以
心膂。殿中御史桓豹奏事，不先经冏府，即考竟之。于是朝廷侧目，海内失望矣。南阳处士郑方露版极谏，
主簿王豹屡有箴规，冏并不能用，遂奏豹杀之。有白
头公入大司马府，大呼言有兵起，不出甲子旬，即收
杀之。冏骄恣日甚，终无悛志。前贼曹属孙惠复上谏
曰：“惠闻天下五难，四不可，而明公皆以居之矣。捐宗
庙之主，忽千乘之重，躬贯甲胄，犯冒锋刃，此一难也。
奋三百之卒，决全胜之策，集四方之众，致英豪之士，
此二难也；舍殿堂之尊，居单幕之陋，安嚣尘之惨，同
将士之劳，此三难也；驱乌合之众，当凶彊之敌，任神
武之略，无疑阻之惧，此四难也；檄六合之内，著盟信
之誓，升幽宫之帝，复皇祚之业，此五难也。大名不可
久荷，大功不可久任，大权不可久执，大威不可久居。
未有行其五难而不以为难，遗其不可而谓之为可
惠”，窃所不安也。自永熙以来，十有一载，人不见德，唯
戮是闻。公族构篡夺之祸，骨肉遭枭夷之刑，群王被
囚槛之困，妃主有离绝之哀，历观前代国家之祸，至
亲之乱，未有今日之甚者也。良史书过，后嗣何观？天
下所以不去于晋，符命长存于世者，主无严虐之暴，
朝无酷烈之政，武帝馀恩，献王遗爱，圣慈惠和，尚经
人心，四海所系，实在于兹。今明公建不世之义，而未
为不世之让，天下惑之，思求所悟。长沙、成都，鲁、卫之
密，国之亲亲，与明公计功受赏，尚不自先。今公宜放
桓、文之勋，迈臧札之风，刍狗万物，不仁其化，崇亲推
近，功遂身退，委万机于二王，命方岳于群后，燿义让
之旗，鸣思归之銮，宅大齐之墟，振泱泱之风，垂拱青
徐之域，高枕营丘之藩，金石不足以铭高，八音不足
以赞美，《姬文》不得专圣于前，太伯不得独贤于后。今
明公忘亢极之悔，忽穷高之凶，弃五岳之安，居累卵
之危，外以权势受疑，内以百揆损神，虽处高台之上，
逍遥重仞之墉，及其危亡之忧，过于颍翟之虑，群下
竦战，莫之敢言。惠以衰亡之馀，遭《阳九》之运，甘矢石
之祸，赴大王之义，脱褐冠胄，从戎于许，契阔战阵，功
无可记，当随风尘，待罪初服。屈原放斥，心存南郢，乐
毅适赵，志恋北燕。况惠受恩，偏蒙识养，虽复暂违，情
隆二臣。是以披露血诚，冒昧千迕，言入身戮，义让功
“举，退就𫓧锧，此惠之死贤于生也。”冏不纳，亦不加罪。
翊军校尉李含奔于长安，诈云受密诏使河间王颙
诛冏，因导以利谋。颙从之，上表曰：“王室多故，祸难罔
已。大司马冏虽倡义有兴复皇位之功，而定都邑，克
宁社稷，实成都王之勋力也。而冏不能固守臣节，实
协异望。在许昌营有东、西掖门官，置”治书侍御史，长
史、司马，直立左右，如侍臣之仪。京城大清，篡逆诛夷，
而率百万之众，来绕洛城，阻兵经年，不一朝觐，百官
拜伏，晏然南面。坏乐官市署，用自增广，辄取武库秘
杖，严列不解。故东莱王蕤知其逆节，表陈事状，而见
诬陷。“加罪黜徒，以树私党，僭立官属，幸妻嬖妾，名号
比之中宫。沉湎酒色，不恤群黎。董艾放纵，无所畏忌。
中丞按奏而取”，退免张伟。“恫拥停。”诏可。葛旟小竖，
维持国命，操弄王爵，货赂公行。群奸聚党，擅断杀生。
密署腹心，实为货谋，斥罪忠良，伺窥神器。臣受重任，
蕃卫方岳，见冏所行，实怀激愤。即日翊军校尉李含，
乘驿密室，宣腾诏旨。臣伏读感切，五情若灼。《春秋》之
义，君亲无将。冏拥强兵，树置私党，权官要职，莫非腹
心，虽复重责之诛，恐不义服。“今辄勒兵精卒十万，与
州征并协忠义，共会洛阳。骠骑将军、长沙王乂同奋
忠诚，废冏还第，有不顺命，军法从事。成都王颖明德
茂亲，功高勋重，往岁去就，允合众望，宜为宰辅，代冏
阿衡之任。”颙表既至，冏大惧，会百僚曰：“昔孙秀作逆，
篡逼帝王，社稷倾覆，莫能御难。孤纠合义众，扫除元
恶，臣子之节，信著神明。二王今日听信谗言，造构大
难，当赖忠谋，以和不协耳！”司徒王戎、司空东海王越
说冏，委权崇让。冏从事中郎葛旟怒曰：“赵庶人听任
孙秀，移天易日，当时喋喋，莫敢先倡。公蒙犯矢石，躬
贯甲胃，攻围陷阵，得济今日。计功行封，事殷未遍，三
台纳言，不恤王事，赏报稽缓，责不在府。谗言僭逆，当
共诛讨，虚承伪书，令公就第。汉魏以来，王侯就第，宁
有得保妻子者乎？议者可斩。”于是百官震悚，无不失
色。长沙王乂径入宫，发兵攻冏府。冏遣董艾陈兵宫
西，乂又遣宋洪等放火烧诸观阁及千秋神武门。冏
令黄门令王湖悉盗驺虞幡，唱云：“长沙王矫诏。”乂又
称：“大司马谋反，助者诛五族。”是夕，城内大战，飞矢雨
集，火光属天。帝幸上东门，矢集御前，群臣救火，死者
相枕。明日冏败，乂擒冏至殿前，帝恻然欲活之，乂叱
左右促牵出，冏犹再顾，遂斩于阊阖门外，徇首六军，
诸党属皆夷三族。幽其子淮陵王超、乐安王冰、济阳
王英于金墉，暴冏尸于西门亭，三日而莫敢收敛。冏
故掾属荀闿等表乞殡葬，许之。初，冏之盛也，有一妇
人诣大司马府求寄产，吏诘之，妇人曰：“我截齐便去
耳。”识者闻而恶之。时又谣曰：“著布袙腹，为齐持服。”俄
而冏诛。永兴初，诏以冏轻陷重刑，前勋不宜堙没，乃
赦其三子超，冰英还第，封超为县王，以继冏祀。历员外散骑常侍。光熙初，追册冏曰：“咨故大司马齐王冏
王”昔以宗藩穆嗣，绍世绪于东国，作翰许京，允镇静
我王室，诞率义徒，同盟触泽，克成元勋，大济颖东。朕
用应嘉茂绩，谓笃尔劳，俾式先典，以畴兹显懿。廓土
殊分，跨兼吴楚，崇礼备物，宠侔萧霍，庶凭翼戴之重，
永隆邦家之望。而恭德不建，取侮二方，有司过举，致
王于戮。古人有言曰：“‘用其法，犹思其人’。况王功济朕
身，勋存社稷，追维既往，有悼于厥心哉！今复王本封，
命嗣子还绍厥绪，礼秩典度，一如旧制。使使持节、大
鸿胪即墓赐策，祀以太牢。魂而有灵，祗服朕命，肆宁
尔心，嘉兹宠荣。”子超嗣爵。永嘉中，怀帝下诏，重述冏
唱义元勋，还赠大司马，加侍中、假节，追谥。及洛阳倾
覆，超兄弟皆没于刘聪，冏遂无后。太元中，诏以故南
顿王宗子柔之袭封齐王，绍攸冏之嗣。历散骑常侍。
元兴初，会稽王道子将讨桓元，诏柔之兼侍中，以驺
虞幡宣告江、荆二州，至姑孰，为元前锋所害。赠光禄
勋。子建之立。宋受禅，国除。